એક ઇલેક્ટ્રિક એન્જિનિયરને ડોમ્બિવલીમાં ફ્લૅટ ખરીદવા માટે પંદર લાખ રૂપિયાની લોનની જરૂર હતી. લોન વિશેની માહિતી મેળવવા તે બૅન્ક પાસે પહોંચ્યો તો તેને જે જવાબો મળ્યા એને લીધે તે ગૂંચવાડામાં પડી ગયો. લોન માટે જોઈતાં જરૂરી ડૉક્યુમેન્ટ્સ માટે બૅન્કે તેને કોઈ પણ પ્રકારની માહિતી ન આપી. છેવટે તે ફાઇનૅન્શિયલ ઍડ્વાઇઝરી ફર્મ પાસે પહોંચ્યો. ત્યાં લોન માટેનાં જરૂરી કાગળિયાં બાબતે તેને માર્ગદર્શન મળ્યું અને છેવટે લોન માટેની મંજૂરી પણ મળી. એ ઉપરાંત આ ફર્મ દ્વારા તેની લોન પંદર જ દિવસમાં કોઈ પણ વધારાના ખર્ચ વગર મંજૂર થઈ ગઈ. તે કહે છે, ‘હું બહુ નચિંત થઈ ગયો, કારણ કે મારા બદલે તે એજન્ટ બધે દોડાદોડી કરતો હતો. મારે ફક્ત અગત્યનાં કાગળિયાં પર સહી કરવાની રહેતી.’